U skladu sa Sporazumom između Grada Doboja i Razvojnog projekta Ujedinjenih nacija u Bosni i Hercegovini br. 02-022-1110/18 od 19.07.2018. god. i 2. Amandmana na Sporazum br. 02-022-1472/19 od 05.08.2019. god. potpisanog u okviru Projekta opštinskog ekološkog i ekonomskog upravljanja (MEG) koji podržava i finansira Vlada Švajcarske, a sprovodi Razvojni program Ujedinjenih nacija u Bosni i Hercegovini (UNDP BiH), te članom 60. i 77. Statuta Grada Doboj („Službeni glasnik Grada Doboj“ 1/17), Grad Doboj objavljuje

JAVNI POZIV:

PODSTICAJI ZA RAZVOJ PROIZVODNOG ZANATSTVA

U GRADU DOBOJU

Projekat podsticaja za razvoj proizvodnog zanatstva realizuje Grad Doboj u okviru Projekta ekološkog i ekonomskog upravljanja (MEG), koji podržava i finansira Vlada Švajcarske, a sprovodi Razvojni program Ujedinjenih nacija u Bosni i Hercegovini (UNDP BiH).

Sredstva podsticaja namijenjena su samostalnim preduzetnicima koji imaju obavezu da putem nabavke NOVIH proizvodnih mašina i/ili opreme i/ili alata i/ili sirovina otvore najmanje jedno novo radno mjesto.

Za realizaciju Projekta korisnicima se dodjeljuju bespovratna sredstva u ukupnom iznosu od 90.000,00 KM. Korisnici koji ispunjavaju uslove Projekta mogu ostvariti pravo na finansijsku podršku u vidu bespovratnih sredstava u maksimalnom iznosu do 70% od ukupne vrijednosti investicionog ulaganja. Preostali iznos u minimalnoj vrijednosti od 30% obavezni su finansirati sami korisnici podsticaja.

Ciljevi javnog poziva

**Opšti cilj:**

Doprinijeti ekonomskom razvoju Grada Doboja.

**Specifični ciljevi:**

1. Tehnološko unapređenje procesa proizvodnje privrednih subjekata.
2. Povećanje radne angažovanosti stanovništva.

Korisnici – ciljna grupa sredstava Grant šeme

Plasman podsticaja je usmjeren ka samostalnim preduzetničkim radnjama, registrovanim na cijelom području Grada Doboja, koje se bave proizvodnjom (proizvodni zanati) ili se bave pružanjem usluga, a žele svoju djelatnost proširiti u oblast proizvodnje.

Pravo na podsticaj putem ovog poziva NEMAJU preduzetničke radnje koje se bave neproizvodnim uslugama, trgovinom, ugostiteljstvom, proizvodnjom i prometom bilo kog proizvoda ili aktivnostima koje se prema domaćim propisima ili međunarodnim konvencijama i sporazumima smatraju zabranjenim.

Pored samih korisnika, korist od realizacije ove linije podsticaja će imati nezaposlena lica koja imaju prebivalište na području Grada Doboja, kao i njihova domaćinstva.

## Očekivani rezultati Grant šeme

1. Unaprijeđeni proizvodni kapaciteti najmanje 6 privrednih subjekata;
2. Najmanje 12 nezaposlenih lica sa prebivalištem u Doboju dobilo zaposlenje kod korisnika podsticaja.

Napomena: Početni i krajnji podaci biće prikupljeni putem upitnika na početku i kraju projektne aktivnosti.

Iznos ukupnih sredstava za realizaciju projekta i iznos sufinansiranja po pojedinačnoj prijavi

Za realizaciju Projekta raspoređuju se bespovratna sredstva u iznosu od 90.000,00 KM. Korisniku mogu biti dodijeljena sredstva u maksimalnom iznosu od 8.000,00 KM za jedno novootvoreno radno mjesto. Maksimalni iznos sredstava koja mogu biti dodijeljena jednom korisniku podsticaja je 15.000,00 KM za otvaranje najmanje dva nova radna mjesta. Detalji su pojašnjeni u Smjernicama za podnosioce projektnog prijedloga ([www.doboj.gov.ba](http://www.doboj.gov.ba)).

Korisnik sredstava podsticaja je obavezan da obezbijedi minimalno 30% svog financijskog učešća u ukupnim troškovima projekta koji je predmet prijave**.**

## Dinamika i način isplate podsticajnih mjera:

Sredstva za podsticaje isplaćuju se korisnicima u dvije tranše i to na sljedeći način:

* Prva tranša u vrijednosti od 70% odobrenih sredstava uplaćuje se korisniku nakon potpisivanja ugovora kojim se uređuju odnosi između Grada Doboja i korisnika (Ugovor o grantu). Sredstva se dodjeljuju isključivo za namjenu navedenu u Ugovoru (u skladu sa odobrenim projektnim prijedlogom korisnika i po dostavljanju predračuna za NOVU opremu/ mašine/alate/sirovine. Korisnik je dužan u roku od 15 dana od dana potpisivanja Ugovora o grantu dostaviti predračun za sredstva koja su predmet nabavke (u skladu sa odobrenim projektnim prijedlogom).
* Druga tranša u vrijednosti od 30% odobrenih sredstava biće isplaćena nakon podnošenja i provjere dokaza da su ispunjene sve obaveze navedene u Ugovoru o grantu (proizvodne mašine/oprema /alati /sirovine nabavljene, isporučene i plaćene u potpunosti, a ugovoreni broj osoba zaposlen u skladu sa Ugovorom). Korisnik je dužan dostaviti dokaze o ispunjenju svih obaveza navedenih u Ugovoru o grantu najkasnije do 17.01.2020. godine.

# PRAVILA JAVNOG POZIVA

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava i ispunjenosti obaveznih kriterijuma – eliminatoran, dok se u drugom koraku ocjenjuje kvalitet podnesenog prijedloga.

Da bi prijava podnosioca bila uzeta u razmatranje za finansijsku podršku u okviru ovih podsticajnih mjera MORA:

* biti dostavljena u datom roku;
* biti podnesena u zadatom formatu;
* sadržavati svu obaveznu dokumentaciju.

Samo prijave koje zadovolje navedene uslove će biti dalje razmatrane.

Zainteresovani samostalni preduzetnici mogu podnijeti samo jedan zahtjev za dodjelu podsticaja.

Nakon prethodne provjere, razmatrane i ocijenjene će biti samo one prijave koje ispunjavaju sljedeće **obavezne kriterijume** za izbor:

* preduzetnička radnja ima registrovano sjedište na području Grada Doboja;
* registrovana je prije 01.08.2018. godine i od tada aktivno posluje;
* ostvarila je pozitivan poslovni rezultat u 2018. godini;
* nema prispjelih, a neizmirenih dugovanja po osnovu direktnih i indirektnih poreza uključujući i sve doprinose.
* aplikant učestvuje sa minimalno 30% u ukupnim troškovima Projekta koji je predmet prijave
* realizacija predloženog projektnog prijedloga ne traje duže od 17.01.2020.
* pravo na podsticaj putem ovog poziva NEMAJU preduzetničke radnje koje se bave neproizvodnim uslugama, trgovinom, ugostiteljstvom, proizvodnjom i prometom bilo kog proizvoda ili aktivnostima koje se prema domaćim propisima ili međunarodnim konvencijama i sporazumima smatraju zabranjenim.

Sve prijave koje zadovolje obavezne kriterijume biće ocijenjene u skladu sa kriterijumima koji su navedeni u Smjernicama za podnosioce projektnog prijedloga ([www.doboj.gov.ba](http://www.doboj.gov.ba))

Nakon ocjenjivanja projektnog prijedloga u skladu sa navedenim kriterijumima, definiše se rang lista prijava na osnovu ostvarenog broja bodova. Komisija za izbor korisnika će na osnovu rang liste dati preporuku gradonačelniku za sklapanje ugovora sa odabranim korisnicima.

Kategorija prihvatljivih troškova i način njihovog pravdanja

Detaljan opis prihvatljivih i neprihvatljivih troškova dat je u Smjernicama za podnosioce projektnog prijedloga ([www.doboj.gov.ba](http://www.doboj.gov.ba)). Prilikom pripreme budžeta projekata, podnosioci prijedloga u budžet mogu uključiti samo prihvatljive troškove.

Budžet projektnog prijedloga koji uključuje neprihvatljive troškove neće se smatrati validnim pa će cijela prijava biti odbačena.

NAČIN PODNOŠENJA PRIJAVE

Prijava MORA biti podnesena u zadatom formatu i sadržavati sljedeće dokumente:

1. Popunjen prijavni obrazac (Obrazac 1) koji je sastavni dio ovog dokumenta;
2. Prilog budžeta (Obrazac 2) koji je sastavni dio ovog dokumenta;
3. Izjava o planiranom iznosu sufinansiranja i obavezi ispunjenja svih elemenata prijave, što uključuje i zapošljavanje novih radnika prije isteka Ugovora o grantu, a po osnovu ugovora o radu čije trajanje ne može biti kraće od 6 mjeseci (Obrazac 3);
4. Potpisana Izjava o nepostojanju sukoba interesa i neučestvovanju u koruptivnim radnjama (Obrazac 4);
5. Obavezna dokumentacija.

Obavezna dokumentacija

* kopija Rješenja o registraciji samostalnog preduzetnika;
* Izvod iz Statistike o klasifikaciji djelatnosti;
* kopija Finansijskog izvještaja za prethodnu godinu ovjerena od Poreske uprave;
* poresko Uvjerenje o izmirenim obavezama po osnovu direktnih i indirektnih poreza; uključujući i sve doprinose, izdate od nadležnih institucija;
* lista zaposlenih ovjerena od Poreske uprave na dan 31. 07. 2019. godine.

Način podnošenja prijave

Prijavu sa pratećom dokumentacijom potrebno je dostaviti u jednom originalnom primjerku i jednoj kopiji u A4 formatu i uvezane.

Prijave se podnose lično ili preporučenom poštom u zatvorenoj koverti na adresu:

**Grad Doboj**

**Hilandarska 1,**

**74000 DOBOJ**

**Projektni tim**

Na koverti je potrebno navesti naziv javnog poziva za koji se zahtjev podnosi :

**JAVNI POZIV: PODSTICAJI ZA RAZVOJ PROIZVODNOG ZANATSTVA U GRADU DOBOJU –**  **„NE OTVARATI PRIJE ZVANIČNOG OTVARANJA!“**

Krajnji rok za podnošenje prijava je 04. 10. 2019. godine do 15h, što se potvrđuje datumom na otpremnici, prijemnim pečatom ili priznanicom.

Nepotpune prijave kao i prijave podnesene nakon isteka roka neće se razmatrati.

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava – eliminatoran, dok se u drugom koraku ocjenjuje kvalitet podnesenog prijedloga.

Dodatne informacije

Projektni tim će tokom trajanja Javnog poziva održati Dan otvorenih vrata (informativni sastanak) u Gradu Doboju radi pružanja potrebnih tumačenja i objašnjenja.

DINAMIKA REALIZACIJE JAVNOG POZIVA

Rang lista korisnika izabranih na osnovu ovog javnog poziva biće objavljena na službenoj internet prezentaciji Grada Doboj ([www.doboj.gov.ba](http://www.doboj.gov.ba)) i oglasnoj tabli. Izabrani podnosioci prijava će biti pismeno obaviješteni o rezultatima poziva.

Predviđeni vremenski rok za sprovođenje procesa izbora korisnika je sljedeći:

|  |  |
| --- | --- |
| Aktivnost | Datum |
| Objavljivanje Javnog poziva | 16.09.2019. |
| Krajnji rok za podnošenje prijava | 04.10.2019. do 15:00 h |
| Informativni dan: | 24.09.2019. u 10:00 h |
| Obavještenje o rezultatima Javnog poziva | 11.10.2019. |
| Krajnji rok za podnošenje žalbe | 18.10.2019. |
| Rok za donošenje odluke o žalbi | 23.10.2019. |
| Potpisivanje ugovora sa izabranim korisnicima podsticaja | 28.10.2019. |
|  |  |

Žalbeni postupak

Podnosioci prijava na Javni poziv imaju pravo žalbe na preliminarnu listu korisnika podsticaja. Prigovor se podnosi u roku od osam od dana objavljivanja preliminarne liste Komisiji za žalbe koju formira gradonačelnik. Komisija za žalbe odlučuje o žalbi u roku od pet dana nakon isteka roka za podnošenje žalbi i o svojoj odluci obavještava podnosioce žalbi pismenim putem.

UGOVARANJE, REALIZACIJA PROJEKTA I IZVJEŠTAVANJE

Grad Doboj potpisuje ugovor sa svakim izabranim korisnikom podsticaja (Ugovor o grantu). Prilikom potpisivanja ugovora korisnik prilaže ovjerenu, potpisanu i registrovanu blanko mjenicu sa ovjerenim i potpisanim mjeničnim ovlaštenjem u vrijednosti odobrenih sredstava.

Sva prava i obaveze ugovornih strana biće detaljno utvrđena u Ugovoru o grantu.

Broj: 02-022-\_\_\_\_\_\_\_\_\_\_\_\_/19 GRADONAČELNIK

Doboj, \_\_\_\_.\_\_\_\_.2019. godine Boris JERINIĆ